b'\n_START_ARTICLE_\nZagon, Covasna\n_START_SECTION_\nA\xc8\x99ezare\n_START_PARAGRAPH_\nLocalitatea Zagon este situat\xc4\x83 pe ambele maluri ale p\xc3\xa2r\xc3\xa2ului cu acela\xc8\x99i nume, \xc3\xaen partea sud-estic\xc4\x83 a jude\xc8\x9bului, la o altitudine cuprins\xc4\x83 \xc3\xaentre 570 \xc8\x99i 630 m, pe drumul jude\xc8\x9bean ce leag\xc4\x83 orasul Intorsura Buzaului de sta\xc8\x9biunea Covasna._NEWLINE_Zagonul se afla la 30\xc2\xa0km de capitala judetului - Sf. Gheorghe si la 12\xc2\xa0km de statiunea Covasna._NEWLINE_De asemenea se afla la 60\xc2\xa0km de Brasov, cel mai mare oras din zona._NEWLINE_Localitatea este inconjurata din 3 parti de dealuri si paduri, avand doar o singura intrare principala pe sosea, spre Covasna si Sf. Gheorghe / Brasov. De asemenea, din Zagon se poate ajunge la Intorsura Buzaului, pe un drum care trece dealul dinspre Sud._NEWLINE_Comuna Zagon cuprinde si satul Papauti aflat la aproximativ 6\xc2\xa0km pe drumul spre Covasna. _NEWLINE_Impreuna cele 2 asezari au peste 8000 de locuitori.\n_START_SECTION_\nIstoric\n_START_PARAGRAPH_\nPrima atestare documentar\xc4\x83 dateaz\xc4\x83 din anul 1567. \xc3\x8en p\xc4\x83durea "Ceremu\xc8\x99-Stejeri\xc8\x99" din apropierea satului, a fost descoperit \xc3\xaen anul 1877, \xc3\xaentr-un vas de lut, un depozit de bronzuri hallastattiene compus din: 8 celturi, o secure plat\xc4\x83 cu aripi, un ciocan, 18 seceri de tipul languette, un cu\xc8\x9bit cu m\xc3\xa2ner plin, br\xc4\x83\xc8\x9b\xc4\x83ri etc. \xc3\x8en anul 1888 s-a descoperit un alt depozit de bronzuri (seceri, celturi, v\xc3\xa2rfuri de lance) datat \xc3\xaen Hallastatt B1, tot aici semnal\xc3\xa2ndu-se dou\xc4\x83 fibule apar\xc8\x9bin\xc3\xa2nd epocii romane \xc8\x99i patru v\xc3\xa2rfuri de s\xc4\x83ge\xc8\x9bi, o secure, dou\xc4\x83 v\xc3\xa2rfuri de lance, un cu\xc8\x9bit, toate din fier, despre care se sus\xc8\x9bine c\xc4\x83 ar fi din epoca medieval\xc4\x83 timpurie. \xc3\x8en  anul 1977, la marginea localit\xc4\x83\xc8\x9bii, \xc3\xaen surp\xc4\x83tura unei movile s-a g\xc4\x83sit un morm\xc3\xa2nt (sec. XI-XIII) ce con\xc8\x9binea un schelet \xc3\xaenhumat, cu o spad\xc4\x83 cu dou\xc4\x83 t\xc4\x83i\xc8\x99uri cu m\xc3\xa2ner \xc8\x99i un pinten.\n_START_SECTION_\nEconomie\n_START_PARAGRAPH_\nAgricultura este activitatea economic\xc4\x83 de baz\xc4\x83 a acestei localit\xc4\x83\xc8\x9bi, constand in cultivarea terenurilor agricole (cartof, sfecla de zahar, cereale), expoatarea pajistilor, cre\xc8\x99terea animalelor, exploatarea \xc8\x99i prelucrarea primar\xc4\x83 a lemnului si comertul.\n_START_SECTION_\nObiectiv memorial\n_START_PARAGRAPH_\nMonumentul Eroilor Rom\xc3\xa2ni din Primul \xc8\x99i Al Doilea R\xc4\x83zboi Mondial. Obeliscul este amplasat \xc3\xaen fa\xc8\x9ba Bisericii Ortodoxe, fiind ridicat \xc3\xaen memoria eroilor rom\xc3\xa2ni din cele Dou\xc4\x83 R\xc4\x83zboaie Mondiale. Monumentul, cu o \xc3\xaen\xc4\x83l\xc8\x9bime de 3 m, este realizat din piatr\xc4\x83 \xc8\x99i marmur\xc4\x83, f\xc4\x83r\xc4\x83 gard \xc3\xaemprejmuitor. Opera comemorativ\xc4\x83 are forma unei pl\xc4\x83ci masive, paralelipipedice, str\xc4\x83juit\xc4\x83 de dou\xc4\x83 coloane. Deasupra se afl\xc4\x83 o cruce mic\xc4\x83, treflat\xc4\x83, iar \xc3\xaen fa\xc8\x9b\xc4\x83 un morm\xc3\xa2nt comun. Pe plac\xc4\x83 este un \xc3\xaenscris comemorativ: \xe2\x80\x9eGlorie etern\xc4\x83 eroilor rom\xc3\xa2ni din comuna Zagon, c\xc4\x83zu\xc8\x9bi pe c\xc3\xa2mpurile de lupt\xc4\x83 pentru ap\xc4\x83rarea patriei\xe2\x80\x9c. Sub acesta sunt inscrip\xc8\x9bionate numele a 31 eroi, din anii 1914-1918, precum \xc8\x99i numele a 26 eroi, din anii 1940-1944.'